Դիանա (Գևորգ Գրիգորյան, Ջիոտտո, նկար)

«Դիանա», ՀԽՍՀ վաստակավոր նկարիչ Գևորգ Գրիգորյանի (Ջիոտտո) 1926 թվականին ստեղծած կտավը, որը գտնվում է Ջիոտտոյի (Գևորգ Գրիգորյան) արվեստանոց-թանգարանում։

Պատմություն
Փոքրաչափ կտավում նկարիչը պատկերել է տասնվեցամյա մի ոսկեհեր գեղեցկուհու։ Ջիոտտոն (Գևորգ Գրիգորյան) 1926 թվականին Քութայիսում ստեղծել է իր հազվագյուտ ռեալիստական դիմանկարներից մեկը, առանց իմանալու, որ այդպիսով կերտում է իր ապագա կնոջ՝ վրացի բանաստեղծուհի, նկարչուհի Դիանա Նեստորի Ուկլեբայի առաջին դիմանկարը՝ սկիզբ դնելով բավականաչափ հետաքրքիր դիմանկարի մի շարքի։

Երբ Դիանան ուսանում էր Թբիլիսիի գեղարվեստի ակադեմիայում, ապագա ամուսիններրի ճանապարհները պատահականորեն միացան։ Այս փոքրաչափ կտավը 1920-ական թվականների գեղանկարչական ուշագրավ կերտվածքներից է։

Նկարագրություն 
Ջոտտոն (Գևորգ Գրիգորյան) դիմանկարը պատկերել է յուղաներկով, դիմանկարի չափսերն են՝ 33x26 սմ, նյութը՝ ստվարաթուղթ։ Կտավը գտնվում է Ջիոտտոյի (Գևորգ Գրիգորյան) արվեստանոց-թանգարանում (ՀԱՊ-ի մասնաճյուղ)։

Տես նաև 
 Գևորգ Գրիգորյանի (Ջիոտտո) արվեստանոց-թանգարան

Գրականություն 
 Գևորգ Գրիգորյան, Ալբոմ, առաջաբանը՝ Պ. Հայթայանի, Ե., 1981

Ծանոթագրություններ

Արտաքին հղումներ 
Գրիգորյանի (Ջոտտո) արվեստանոց-թանգարան

Կանայք կտավներում
Գևորգ Գրիգորյանի նկարներ
1926 նկարներ